આરોપોનું વાંચન પૂરું થઈ ગયા પછી હેર ડિરેક્ટરે પ્રશ્નો પૂછવાનું શરૂ કર્યું. જવાબમાં ડ્રેસનર વધારે કંઈ કહી શકે તેમ ન હતો. એ બચાવ કરવા લાગ્યો કે આ મશીન અંગે તેને વધારે જાણકારી ન હતી. એણે ખુલાસો કર્યો કે મશીન સેટ કરવામાં તેને મુશ્કેલી પડી રહી હતી, તેનાથી થયેલી ભૂલને કારણે તેને સાચે જ ચિંતા થઈ રહી છે, અને હેર ડિરેક્ટરની મશીનરીને નૂકસાન પહોંચાડવાનો તેનો કોઈ જ આશય ન હતો, વગેરે, વગેરે! સ્કેનબ્રેને તેને કહ્યું, “હથિયારો બનાવવામાં તું કુશળ ન હોય તો તારું અહીંયાં કોઈ કામ જ નથી! હેર ડિરેક્ટરે મને ખાતરી આપી છે કે તમે બધા જ હથિયાર બનાવવાની ફેક્ટરીનો અનુભવ ધરાવો છો. અને તો પણ કેદી ડ્રેસનર, તેં આજે આટલી બેદરકારી દાખવી છે!”